《和游一人泉》
宋代·李之仪

新诗解人颐，秀若披云鬟。突然不可揖，平地翻波澜。

褰衣愧招携，每见辄汗颜。况兹天际游，物理知难攀。

一来金陵居，终岁不得閒。胜践固畴昔，欲往独见删。

命驾等人尔，底事独我悭。岂非勒移灵，不许污名山。

因诗想其人，爱来直仍弯。裂脐那复惜，顿足已滞顽。

清甘似可饱，忽遽谁其还。何当强扶老，寄迹云霞间。

要须君意果，莫遣我盟寒。晓来雨脚断，去梦已班班。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。